Kultura Maribor

Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Prevzetnost in pristranost narodne noše
2022-08-26 19:00 - 2022-10-23 00:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Ante Trstenjak, Ludvík Kuba, Tina Dobrajc, Eric Schütt in Trine Søndergaard
Kustosinja: Andreja Borin
V Umetnostni galeriji Maribor pripravljamo razstavo Prevzetnost in pristranost narodne noše, ki je rezultat večletnega sodelovanja Umetnostne galerije Maribor z Narodnim muzejem v Pragi in Muzejem Lužiških Srbov v Bautznu v Nemčiji. Obsežen razstavni projekt izhaja iz umetniškega opusa slovenskega slikarja Anteja Trstenjaka (1894–1970), ki je študiral in dve desetletji živel v Pragi, se nekaj časa navdihoval pri bogati kulturi Lužiških Srbov in se v zadnjem delu življenja ustalil v Mariboru. Zaradi njegove razgibane življenjske poti je tudi njegov umetniški opus razdrobljen in ga hranijo vse sodelujoče institucije. Tematika razstave se vrti okoli narodne noše in njenih upodobitev v določenem prostoru in času, nagovarja pa tudi teme pripadnosti in identitete ter razmišlja o vlogi ženske in njenem položaju v družbi.

Povezava do originalnega članka

Luka Hernet / Bežim, vendar ostajam
2022-09-01 18:00 - 2022-12-04 00:00 (Europe/Paris) | Maribor center / UGM Šop, Strossmayerjeva 6
Fotograf Luka Hernet se na svoji prvi samostojni razstavi predstavlja s fotografskimi podobami domačega mesta. Maribor odstira v novi luči.Fotografije so nastale v času, ko je bilo javno življenje povsem ustavljeno in ko so bila potovanja, tudi čisto blizu, nemogoča. Takrat smo mnogi odkrivali domače okolje – in ga včasih videli povsem na novo, iz druge perspektive. »Fotografije so beg iz udobnega, domačega okolja. Kljub temu, da je to mesto moj dom, sem si takrat želel pobegniti nekam drugam. Te fotografije so moj beg.« Rezultat je zanimiva vaja v slogu – poiskati tujost v domačem okolju, zamisliti si situacijo v drugi realnosti, preslikati znan prizor v drug svet, pobegniti, a stati na mestu. »V seriji sem želel fotografirati objekte – stanovanjske, industrijske, športne, komercialne – kakor da so v drugem kraju. Recimo v nekakšni industrijski coni Amerike ali blokovski utopiji v Angliji.« Predvsem za Mariborčane so Hernetove fotografije tako lep souvenir, razglednice iz tujih krajev, ko je naše mesto v času pandemije skozi Hernetov objektiv potovalo daleč stran.

Povezava do originalnega članka

Bogdan Čobal / Analogno 1968 - Digitalno 2022
2022-09-09 19:00 - 2022-10-22 00:00 (Europe/Paris) | Maribor center / UGM Studio, Trg Leona Štuklja 2
Slikar, grafik, pedagog in teoretik Bogdan Čobal se ob svoji 80. obletnici v UGM Studiu predstavlja z grafičnim opusom, ob katerem se sprašuje o razlikah med dvema ustvarjalnima svetovoma analognim in digitalnim.Ob tej priložnosti se vrača k svojim grafičnim začetkom, litografijam, s katerimi se je javnosti prvič javno predstavil v poznih šestdesetih prav v mariborskem razstavišču Rotovž leta 1967 in takoj doživel opazen uspeh. Avtor tudi šteje med prve, ki so se posvetili raziskovanju računalniške grafike, zato ni naključje, da je svoje zgodnje grafike digitaliziral in jih računalniško spreminjal ter iz množice opcij sestavljal kompleksne nove palimpseste. Avtor na poglobljen, a zabaven način primerja izbrana svetova in se sprašuje o razlikah in potencialih dveh ustvarjalnih principov od materialnih specifik samega ustvarjalnega procesa do percepcije in simbolne vrednosti grafike.

Povezava do originalnega članka

3. sklop: Načini uporabe
2022-09-23 00:00 - 2022-11-11 00:00 (Europe/Paris) | Pekarna Magdalenske mreže in kulturna prizorišča
September – november, Pekarna Magdalenske mreže in kulturna prizorišča
3. sklop: Načini uporabe
Načini gledanja je brezplačni neformalni izobraževalni program, namenjen vsem, katerim slovenščina predstavlja drugi jezik. Osredotoča se na pridobivanje znanj in veščin za delo v kulturnem sektorju. Program udeleženkam in udeležencem omogoča tudi aktivno spoznavanje sodobne umetnosti in skupinsko obiskovanje kulturnih dogodkov v Mariboru.

Program, ki je sestavljen iz predavanj, praktičnih in teoretičnih delavnic ter obiskovanja kulturnih dogodkov, je razdeljen na štiri sklope, trenutno potekajo srečanja tretjega sklopa, ki je poimenovan “Načini uporabe”.

3. sklop: Načini uporabe (september-november)

V tretjem sklopu bodo udeleženke_ci spoznavale_i različne podporne vsebine s področja veščin javnega nastopanja, komuniciranja z javnostmi, priprave podcastov, osnovami tehnične organizacije kulturnih vsebin ipd. Hkrati bodo udeleženke_ci v tem sklopu pridobivale_i znanja in veščine, ki jim ne bodo služili samo pri zaposlovanju na področju kulture, temveč tudi v drugih sektorjih.

Vsa srečanja se pričnejo ob 18.00 in potekajo v prostorih zavoda Pekarna Magdalenske mreže na naslovu Ob železnici 16 (prtličje prenovljene zgradbe KC Pekarna z vhodom ob zapornici).

● OBLIKOVANJE PROMOCIJSKIH MATERIALOV • dvodnevna teoretično praktična delavnica
torek in četrtek, 20. 9. in 22. 9. 2022 ob 18.00
mentor: Borut Wenzel

● SITOTISK • delavnica ustvarjanja promocijskih materialov s tehniko sitotisk
torek 27. 9. 2022 ob 18.00
mentorica: Maja Pegan

● DIGITALNO FABRICIRANJE • delavnica osnov kreativnega oblikovanja in metode dela ter spoznavanje materialov, ralunalniških orodji in strojev
torek 4. 10 2022 ob 18.00
mentor: Vito Dorojević

● OSNOVE TEHNIČNE PODPORE PRI IZVEDBI DOGODKA
četrtek in torek 6. 10. in 11. 10. 2022 ob 18.00
mentor: Matjaž Rušt

● OSNOVE PR • dvodnevna delavnica komuniciranja z javnostmi
torek in četrtek 18. 10. in 20. 10. 2022 ob 18.00
mentorica: Mateja Meh

● VEŠČINE JAVNEGA NASTOPANJA, PREZENCA V VSAKDANJEM ŽIVLJENJU • delavnica javnega nastopanja
torek 25. 10. 2022 ob 18.00
mentor: Viktor Meglič Hrvatin

● PODCAST TEORETIČNO IN PRAKTIČNO • delavnica podcastov
četrtek 27. 10. 2022 ob 18.00
mentor: Miha Šajina

● TRAJNOSTNE ALTERNATIVE V OBLIKOVANJU • predavanje o trajnostnem oblikovanju
četrtek 4. 11. 2022 ob 18.00
predavateljica: Barbara Predan

● DRUŽENJA OB UMETNOSTI

mentorica: Irena Borić

petek, 9. 9. 2022 ob 18.15 in 19. 00 • ogled razstave PRORAČUN (Andrej Štular) in otvoritev razstave ANALOGNO 1968 – DIGITALNO 2022 (Bogdana Čobal), Galerija K18WD-30 / razstavišče Vetrinjski dvor in galerija UGM Studio
četrtek, 15. 9. 2022 ob 18.40 • otvoritev Mednarodnega festivala dokumentarnega filma Dokudoc in premiera filma Poletje 91 (Žiga Virc), LGM
sreda, 28. 9. 2022 ob 19.00 • otvoritev Mednarodnega filmskega festivala stop animacije StopTrik, Vetrinjski dvor
četrtek, 29. 9. 2022 ob 20.00 • ogled tekmovalnega programa Mednarodnega filmskega festivala stop animacije StopTrik, Vetrinjski dvor

Programu se lahko pridružite kadarkoli!

● 1. SKLOP: Načini gledanja (februar in marec 2022)
2. SKLOP: Načini ustvarjanja (marec – junij 2022)
3. SKLOP: Načini uporabe (september – november 2022)
4. SKLOP: Načini povezovanja (14. november in december 2022)
● DRUŽENJA OB UMETNOSTI (januar 2022 – december 2022)

kontakt

nacini.gledanja@pekarnamm.org

info

Načini gledanja

fb skupina

https://www.facebook.com/groups

Srečanja potekajo v skladu z NIJZ priporočili, udeležene_i morajo zagotoviti PCT pogoje (prebolele_i, cepljene_i, testirane_i). Udeležene prosimo, da upoštevajo priporočila NIJZ. Hvala za razumevanje.

Operacijo Načini gledanja sofinancirata Republika Slovenija in Evropska unija iz Evropskega socialnega sklada.

Povezava do originalnega članka

Narodni dom Maribor – središče kulturnega dogajanja od 1899
2022-09-30 00:00 - 2022-10-22 00:00 (Europe/Paris) | Maribor center / Galerija Kibela, Narodni dom Maribor (Ulica kneza Koclja 9, Maribor)
Razstava.
Razstava bo predstavila zgodbo stavbe in zavoda v obliki stripa avtorja Gašperja Krajnca, ki izpostavi zanimivo dogajanja od leta 1899, ko je bil Narodni dom v Mariboru prvič združevalec slovenskega kulturnega življenja do danes, ko je sedež zavoda Narodni dom Maribor in središče kulturnega vrveža v mestu. Stavba je bila v tem času priča večkratni povojni obnovi kulturnega življenja in boja za kulturo v Mariboru.
Razstavo si lahko ogledate:

ponedeljek-petek: 10.00-18.00
sobota: 10.00-14.00
nedelja in prazniki: zaprto

Povezava do originalnega članka

Toni Soprano Meneglejte: Vertikalni oblaki
2022-10-04 19:00 - 2022-10-25 19:00 (Europe/Paris) | IntimniOder.GT22
30.9. -16. 10. 2022 / avlaGT22, Glavni trg 22, Maribor
V spremljevalnem programu 28. MFRU, se bo v AVLI GT22 predstavila Toni Soprano Meneglejte z razstavo Vertikalni oblaki v kuratorstvu Irene Borić.

Eden za drugim, rahlo naključno, vertikalno lebdijo digitalni oblaki Toni Soprano Meneglejte. Izvirno umeščeni v samoumevne mreže (gride) instagramske postavitve so del neskončne digitalne risbe. Prav s to navidezno neomejenostjo se risba razteguje med mejami prostora omrežja. Težava z instagramskimi mejami je, da omejujejo in iztiskajo praznino, tisto, ki omogoča imaginacijo, ter jo nadomeščajo z vsebinami, ki po principih horror vacui simulirajo sodobne pomene. V neskončnem flowu vizualnih informacij je Toni Soprano ena izmed umetnic_kov, ki tam išče možnosti za umetniške intervencije.
Umetnica domneva, da v komercialnem in nadziranem prostoru socialnega omrežja obstaja potencial spontanega razstavišča, ki lahko dosega nenavadne in naključne obiskovalce, pri tem pa dela razpoko v sistemu. Umetnica se pri tem odpove simulaciji, se namenoma izogne fotografiji in zavzame pozicijo digitalne identitete Toni Soprano Meneglejte, ki že z imenom namiguje na dejstvo, da je na spletu vrednost odvisna od števila (p)ogledov. Ime priteguje pozornost, umetnica pa nam ponuja vsebino, ki gre proti instagramskemu toku. Namesto s fotografijami nas umetnica sooča z enostavno likovno gesto. Zaradi dosledne rabe enega koncepta, kot so nebotičnik, risba ali vertikalni oblaki, umetnica ustvarja različice lastne digitalne identitete. Tako imenu toni_soprano_meneglejte3 sledijo Vertikalni oblaki, ki reflektirajo prostor omrežja, v katerem so razstavljeni. Delujejo kot zlomljeni piksli, hkrati jih lahko povezujemo z neuspelo kodo QR ali glitchem ali pa nam umetnostnozgodovinski preblisk v spomin prikliče meandre Julija Kniferja.
Nastali vzorci le delujejo ponavljajoče se; v resnici vsakič ustvarjajo novo kompozicijo. Razmisliti o vertikalnih oblakih v galerijskem prostoru hkrati pomeni razmisliti o pomenu infrastrukture spleta in pričujoča razstava Vertikalni oblaki prinaša prav ta razmislek. Piksle lahko razumemo kot vmesne novomedijske objekte, ki namesto logike narativa ponujajo logiko zbirke. Kot je zapisal Lev Manovich: “Številni novomedijski objekti ne pripovedujejo zgodb, nimajo začetka ne konca … Namesto tega so skupek posameznih delov, od katerih ima vsak enakopraven pomen.” V njih se zrcali odprta narava spleta kot medija; njihova kompozicija ni nikoli končana, saj to tako in tako ni končni cilj. Zato črno-beli ritem kvadratastih vzorcev podira ustaljeno zaporedje barvitih foto objav in nam ponuja drugačno izkušnjo upočasnjenega časa, ki ohranja praznino.
Toni Soprano Meneglejte je intermedijska umetnica. Je polovica nekdanjega tandema son:DA, ki je slovensko in mednarodno sceno vizualne umetnosti bogatil dobrih 15 let. Od leta 2015 deluje samostojno, njena raznolika praksa vključuje risanje, fotografijo, zvočne performanse, oblikovanje prostora, scenografijo, oblikovanje svetlobe, video in digitalne projekte, ki uporabljajo socialne medije. Obiskovala je Šolo za umetniško fotografijo Friedl Kubelka na Dunaju, leta 2003 pa je diplomirala na Akademiji za likovne umetnosti na Dunaju na smeri Umetnost in fotografija.
Irena Borić je umetnostna zgodovinarka. Dela kot neodvisna kuratorka in kritičarka. Živi in dela v Mariboru.

28. Mednarodni festival računalniške umetnosti (MFRU)
2022-10-07 10:00 - 2022-10-14 23:00 (Europe/Paris) | MKC Maribor
Mednarodni festival računalniške umetnosti bo čez tri leta praznoval 30. letnico nastanka zato bo letos njegov fokus usmerjen v nadgradnjo zgodovinskih temeljev in v nujnost zavedanja pomena skupnih vizij računalniške in intermedijske prihodnosti.
To je smiselno saj MFRU ne obravnava zgolj sprememb in potencialov, ki jih prinašajo računalniške tehnologije temveč odraža tudi aktualna družbena dogajanja v povezavi s tehnologijami. Njegova osrednja naloga ostaja povezovanje novih tehnologij z znanostjo, umetnostjo in premiki v družbenih okoljih.
O FESTIVALU
V letu 2022 bo festival pod (delovnim) naslovom „Ekspanzija mogočega in kompleksnost zavesti“ v mesto in ob gostovanju po državi pripeljal domače in tuje avtorje različnih generacij, ki delujejo in raziskujejo v polju intermedijske (računalniške) in raziskovalne umetnosti. Izpostavljeno bo sodelovanje mladih, ki raziskujejo in ustvarjajo nove vizije in iščejo mogoče poti za preoblikovanje sveta, ki smo ga poznali do sedaj.
Z razglašeno svetovno epidemijo, je prišla v ospredje kriza – zdravstvena, gospodarska in politična. Nastaja oziroma prisiljeni smo oblikovati nov svet, ki bo temeljil na drugačnem odnosu in predvsem v zavedanju, da potrebujemo drugačne načine delovanja. Te moramo šele razviti in menimo, da tukaj prav mladi igrajo pomembno vlogo. Ob tem pa bo nujno, da se z zavedanjem v lastne ne-zmožnosti, kot družba „prebudimo“. Teme, ki bodo na eni stran obravnavale razvoj novih produktov, , in dognanja kvantne fizike in na drugi strani konzolne igre in dy tehnologije, bomo najširši javnosti predstavili s postavitvami instalacij v izložbah po centru mesta, na javnih površinah in v podhodih ter prehodih. Izpostavili bomo nekatere zgodovinske dosežke in predstavili pionirje računalniške (intermedijske) umetnosti. Pripravili bomo diskurzivne večere, delavnice, predstavitve in tudi arhivske zabeležke, ter dela najmlajše generacije ustvarjalcev/lk računalniške umetnosti. Že tradicionalno bomo izvedli natečaj za najboljši študentski intermedijski projekt in podelili nagrade.

Povezava do originalnega članka

4. ZIZ festival
2022-10-10 00:00 - 2022-10-16 00:00 (Europe/Paris) | Maribor center / GT22 (Glavni trg 22, Maribor) in Narodni dom Maribor (Ulica kneza Koclja 9, Maribor)
Dnevi mariborske alternativne gledališke produkcije.
Z volitvami ZIZnamovano leto ne bi bilo pol toliko vredno pobarvank v koledarjih, če ne bi bilo ZIZ festivala – četrta inačica slalomira med bombončki in glasovnicami, s sekiro preseka štrene in koprene obljub in strategij (oz. njih manjka) ter nastavi gola prsa vlažnega podzemlja in surovega gledališkega karakterja.
Vabimo vas, da s svojim obiskom prispevate k razvoju lokalne neodvisne gledališke produkcije. Višja številka obiska bo pomenila boljše reference za prihajajoča leta. Z vašo pomočjo nam bo uspelo doseči tudi nivo sofinanciranja, kot si ga naš festival zasluži. Financiranje ZIZ festivala je pomembno zaradi nadaljnjega širjenja, razvoja in spodbujanja alternativne gledališke scene v mestu in v regiji ter omogočanje decentralizirano delovanje na področju alternativne gledališke produkcije.
Festival neposredno podpira delovanje ustvarjalk in ustvarjalcev festivala, producentskih hiš, kot tudi sami mariborski neinstitucionalni gledališki sceni. Vaš glas šteje! Voli vas ZIZ.

PROGRAM

Povezava do originalnega članka

modul ≡ Tadeja Pungerčar: parkŽur
2022-10-10 17:00 (Europe/Paris) | Delavnica za otroke 8+ v Mestnem parku Maribor
Se želite zaplesti med korenine dreves? Jim prisluhniti? Aktivno opazovati in raziskovati naravno okolico na zabaven način? Delavnica parkŽur bo na ozaveščen način vodila v raziskovanje in spoznavanje okolice. Podali se bomo na pot vzpostavljanja tihe skupnosti, senzibilizacije za prostor in drug drugega. Narava in človek sta že od nekdaj neločljivo povezana.

Naravno okolje je že v preteklosti v številnih raziskovalcih in umetnikih budilo željo po raziskovanju, občudovanju in lepoti. veliko umetnikov še danes največ navdiha najde prav v naravi; skozi mnogotera izrazna sredstva ga nato prevedejo v umetniški jezik. Predvsem intermedijski umetniki nemalokrat uporabljajo tudi sodobno tehnologijo.

Otroci bodo spoznali svet sodobnih umetnikov in metodo umetniške raziskave. Preko poslušanja in opazovanja okolja, po katerem hodijo vodeno, bodo odkrivali, kako se umetniki senzibilizirajo za dojemanje narave in okolja.

Pomembno

Lokacija: Mestni park (zbiranje v Kulturnem inkubatorju ob 17.00)

Trajanje: 90 minut
Prijave

Delavnica je brezplačna, a je na njo potrebna predhodna prijava

Povezava do originalnega članka

Lana Trotovšek, Ansambel Dissonance
2022-10-10 19:30 (Europe/Paris) | Dvorana Union, Maribor
Lana Trotovšek, Ansambel Dissonance
1. koncert Komornega cikla 2022/2023
14 €; 13 € (upokojenci); 11 € (invalidi), 5 € (študenti, dijaki)

Programska knjižica 2022/2023

Spored:
Hugo Wolf: Italijanska serenada za godalni kvartet
Hugo Wolf: Intermezzo za godalni kvartet
***
Hugo Wolf / prir. Klemen Hvala: Koncert za violino in godalni kvartet v d-molu, op. 6
Ludwig van Beethoven: Sonata za violino in klavir št. 9 v A-duru, op. 47, »Kreutzerjeva sonata«, za godalni kvintet

Ansambel Dissonance sestavljajo glasbeniki iz vodilnih slovenskih glasbenih ustanov. Pod vodstvom violončelista Klemna Hvale sledijo poslanstvu, v središču katerega sta promocija in razvoj poglobljenih izvedb komorne glasbe v domačem glasbenem prostoru.
Ansambel sodeluje z vidnimi slovenskimi in svetovno priznanimi umetniki, kot so dirigent Marko Letonja, sopranistka Nika Gorič, pianist Fazil Say, kitarist Mak Grgić, violinista Dimitrij Sitkovecki in Antje Weithaas ter akordeonist Richard Galliano. Ansambel svoje delovanje razgrinja na številnih koncertih doma in v tujini, med začetne uspehe pa šteje nastop v zasedbi kvarteta na Festivalu Maribor 2016, ko so glasbeniki nastopili v večjem komornem sestavu pod vodstvom Nicolasa Altstaedta. Ansambel je medtem prerasel v fleksibilno zasedbo, ki sloni na izkušenih glasbenikih, ter se profiliral v eno vodilnih komornih zasedb v Sloveniji.
Ansamblu Dissonance se bo pridružila violinistka Lana Trotovšek, lanska nagrajenka Prešernovega sklada in glasbenica z razvejano mednarodno kariero, ki se je leta 2012 začela z debitantskim nastopom z uglednim orkestrom Marijinega gledališča iz Sankt Peterburga pod vodstvom Valerija Gergieva. V reviji Strad so o njeni igri zapisali, da daje »pravi občutek žive intuitivne izvedbe«, skupno izvedbo z Ansamblom Dissonance na Festivalu Ljubljana pa je kritik Marijan Zlobec pohvalil, češ da »[t]aka briljantna skupna igra ali muziciranje se morda posreči enkrat samkrat«.
Koncert je reminiscenca na leto 2020, jubilejno leto Ludwiga van Beethovna in Huga Wolfa, ki je bilo zaradi pandemije koncertno skromnejše in manj slavnostno. S pričujočim programom želi ansambel poudariti zgodovinski pomen in veličino teh dveh pomembnih skladateljev iz romantike. Poleg dveh izvirnih Wolfovih skladb za godalni kvartet bodo glasbeniki izvedli še njegovo zgodnje delo, Koncert za violino in godalni kvartet, ki je v izvirniku napisan za violino in klavir. V drugem delu večera bo zazvenela znamenita Kreutzerjeva sonata, sicer bolj znana v različici za violino in klavir, čeprav je bila že za skladateljevega življenja prirejena tudi za godalni kvintet.

Povezava do originalnega članka

Vito Weis: Slaba družba
2022-10-10 20:00 (Europe/Paris) | IntimniOder.GT22
IntimniOder.GT22
Vito Weis, ena najbolj prepoznavnih igralskih prezenc, ki brezkompromisno stopa pred občinstvo, je tokrat udaril s samostojnim avtorskim prvencem. Predstava je del programa 4. ZIZ festivala – dnevov mariborske alternativne gledališke produkcije.
Več o predstavi tukaj.

Povezava do originalnega članka

V sličicah in pasicah. Razstav hrvaške animacije in stripa
2022-10-11 00:00 - 2022-10-28 00:00 (Europe/Paris) | K18WD-30, Razstavišče Vetrinjski
do 28. 10. 2022, vsak delovnik med 13.00 in 18.00, K18WD-30, Razstavišče Vetrinjski
V sličicah in pasicah. Razstava hrvaške animacije in stripa
V okviru Festivala StopTrik smo odvorili razstavo z deli predstavnikov_c hrvaške umetniške scene, ki istočasno ustvarjajo tako animirane filme kot risoromane. Razstavljeni fragmenti filmov, napovedniki in slikovni izseki dajo obiskovalcem_kam pokušino del, v katerih bodo v celoti lahko uživale_i na zaključni projekciji ob mednarodnem dnevu animiranega filma.

Na razstavi V sličicah in pasicah predstavljamo devet sodobnih hrvaških ustvarjalcev_k, ki svoj umetniški izraz negujejo tako na področju stripa kot animiranega filma in ki pred našimi očmi oživljajo svet, v katerem se srečajo domišljija in vztrajnost, občutljivost in spretnost, talent in potrpežljivost. Razstava prinaša reprezentativen izbor stripovskih del in animiranih filmov, skozi katere lahko po eni strani izsledimo temeljne stične točke med stripom in animacijo, po drugi pa specifične vizualne in pripovedne metode, geste in oblikovanje zornega kota pri animatorskem pristopu k stripu in obratno. Sledeč tradicionalni povezavi med stripom in animacijo skozi risbo – osnovno stripovsko izrazno sredstvo, ki se enako dobro odreže v obeh medijih – bo razstava gledalcem_kam/bralcem_kam omogočila vpogled v različne avtorske obravnave teh podobnih, a različnih medijev.

Slave Lukarov, direktor mednarodnega festivala animacije in stripa Supertoon, Šibenik, Hrvaška

Razstavljena umetniška dela:

MAGDA DULČIĆ: comics: MY FIRST MAY 1ST (Moj prvi 1. maj, 2000), THE MAN WHO LAUGHS AT PAIN (Čovik koji se smije na bol, 2015), I SLEPT UNTIL NOW (Spavala sam do sad, 2015) // animation: (2013)
MARKO DJEŠKA: comics: “POSLJEDNI FAN” (2013), “CRNI GAVRAN” (2017) // animation: “ALL THOSE SENSATIONS IN MY BELLY” / “SVE TE SENZACIJE U MOM TRBUHU” (2020)
MATIJA PISAČIĆ: comics: “SVEBOR I PLAMENA” (2002), “GAGARIN” (2005) // animation: “THE ADVENTURES OF GLORIA SCOTT – MURDER IN THE CATHEDRAL” (2020)
KREŠIMIR ZIMONIĆ: comics: CHRONICLES, MEETING ON TOP (Kronike, sastanak na vrhu, 1999), CHRONICLES, THE CITY (Kronike, gradska, 1999) // animation: MINUTES (Zlatkine žute minute, 2013)
SIMON BOGOJEVIĆ NARAT: comics: SATURN’S RING (2016) // animation: FLOWER OF BATTLE (Cvijet bitke, 2011)
DANIJEL ŽEŽELJ: comics: BOLIVIAN BLACK (Bolivijska crna, 2002), SOPHIA (1994) // animation: 1000 (2014)
DUBRAVKO MATAKOVIĆ: comics: SUPER DI (2015, 2019), GLIŠTUN GMIŽIĆ (1997) // animation: A BRICK (Cigla, 2012)
IRENA JUKIĆ PRANJIĆ: comics: LUST (Požuda, 2009), GRADUATION ANNIVERSARY (Godišnjica mature, 2019) // animation: LUST (Požuda, 2014)
MARKO MEŠTROVIĆ: comics: WHY ELEPHANTS? (Zašto slonovi?, 2012) // animation: WHY ELEPHANTS? (Zašto slonovi?, 2012)

Povezava do originalnega članka

Pravljična ura za otroke v Pionirski knjižnici (City), Knjižnici Hoče in Knjižnici Pobrežje ob 17. uri
2022-10-11 17:00 (Europe/Paris) | pravljične sobe Pionirske knjižnice v Trgovskem centru City, Knjižnice Hoče in Knjižnice Pobrežje
Pravljična ura za otroke
V torek, 11. oktobra 2022, ob 17. uri.
Vabljeni v pravljične sobe Pionirske knjižnice v Trgovskem centru City, Knjižnice Hoče in Knjižnice Pobrežje.

Povezava do originalnega članka

Ožuljeni jezik: Večer slamovske poezije z Domnom Donom Holcem
2022-10-11 19:00 - 23:00 (Europe/Paris) | Sodni stolp
»Nismo šli po gobe …«
Večer slamovske poezije Ožuljeni jezik z gostom Domnom Donon Holcem
Novo sezono dogodkov s področja slamovske poezije v Mariboru sta Mladinski kulturni center Maribor (MKC Maribor) in pesniško društvo Slam zverine odprla že zadnji teden v avgustu, ko smo v sodelovanju z Lutkovnim gledališčem Maribor v Sodnem stolpu priredili mariborski predizbor, na katerem smo izbirali tekmujoče pesnike in pesnice za letošnje nacionalno prvenstvo, ki bo potekalo 29. oktobra v Kranju.
Nova sezona serije dogodkov Ožuljeni jezik
Prvi dogodek nove sezone iz serije Ožuljeni jezik pa načrtujemo prav tako v Sodnem stolpu, v torek, 11. oktobra 2022, s pričetkom ob 19. uri, na njem pa bomo gostili slovenske slamerje in slamerke, ki bodo svoj nastop predhodno prijavili na naslovu ozuljenijezik@gmail.com ali preko zasebnega sporočila na facebook strani Slam zverine. Dogodek bo moderirala Mojca Frim.
Kot je v navadi, na dogodku vsakič gostimo izbranega avtorja ali avtorico, ki se občinstvu predstavi z nastopom in pogovorom. Gostujoči avtor oktobrskega večera slamovske poezije bo Domen Don Holc, glasbenik, besedilopisec, izvajalec in pesnik, najbolj znan za svojem delu z bandom Koala Voice, s katerim igrajo in ustvarjajo po klubih, festivalih in snemalnih studiih po Sloveniji, Balkanu in Evropi. Sodeloval je tudi v predstavah Brezimna & Kam pa Kam, pomagal pri pisanju glasbe za predstavi Vihar v Glavi in Rumena Luna v Lutkovnem gledališču Ljubljana, sodeloval z znanimi glasbenimi imeni kot so Andrej Šifrer, Peter Dekleva, Danton Supple. Zadnji album Koala Voice, Plata, je bil leta 2021 zbran za album leta, Domen pa je v letu 2022 izdal svoj prvi solo izdelek Mlada leta. Z gostom se bo o njegovem literarnem in glasbenem ustvarjanju pogovarjala Ajda Strajnar.

Vabljene in vabljeni na oktobrski Ožuljeni jezik!
Dogodek organizirajo pesniško društvo Slam zverine in MKC Maribor – MKC Črka, v sodelovanju z Lutkovnim gledališčem Maribor in s finančno podporo Mestne občine Maribor ter Ministrstva za izobraževanje, znanost in šport – Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

Pomagajmo Tinki čez ovire
2022-10-11 19:30 (Europe/Paris) | Dvorana generala Maistra
Pomagajmo Tinki čez ovire
Dobrodelni koncert

Cena vstopnice: 18,00 EUR

Tinka je srčna, radovedna, bistra deklica, ki ne more izkusiti radosti hoje in teka.

Njene sanje so samostojno gibanje po domači kmetiji, tudi izven utrjenih poti in enakovredno sodelovanje z vrstniki in družino pri aktivnostih v šoli ter v naravi.
Sanje ji lahko uresniči prav poseben pomočnik, vozilo TerrainHopper, namenjeno za samostojno premikanje gibalno ovirane osebe po neutrjenem oz. zahtevnejšem terenu.

Donacije za Tinkin voziček zbiramo na transakcijskem podračunu Rdeči križ Slovenije OZ Maribor:
Nova KBM: [REDACTED]
sklic: SI00 50783
koda namena: CHAR
namen: Voziček za Tinko

Povezava do originalnega članka

ŠtudenTeater: Coven-kongres čarovnic
2022-10-11 20:00 (Europe/Paris) | IntimniOder.GT22
IntimniOder.GT22
Kje je pravica? “Pravica je edini svetilnik, ki naj orientira razbito ladjo človeštva iz divjih valov nasilij, krivic in obupov” – Srečko Kosovel. Predstava o posilstvu kot nečem, kar ni v skladu z bistvenimi značilnostmi nečesa, ter posilstvu kot sili; tako telesni kot ideološko podkrepljeni. Predstava je del 4. ZIZ festivala – dnevov mariborske alternativne gledališke produkcije.

Avtorji in nastopajoči: Maja Ferlič, Marko Rafolt, Katarina Kolar, Jerica Smrečnik, Katja Kores, Mateja Fištravec, Petja Golec Horvat
Mentorja: Petja Labović, Luka Ostrež

Božo Vrećo & Edin Karamazov: Lachrimae
2022-10-12 20:00 (Europe/Paris) | Dvorana Union, Maribor
Božo Vrećo & Edin Karamazov: Lachrimae
Cena vstopnice: 10,00 – 20,00 EUR
Dva vrhunska umetnika, Božo Vrećo in Edin Karamazov, bosta prvič skupaj nastopila pred mariborskim občinstvom in predstavila svoj novi studijski album Lachrimae.

Album Lachrimae je njuno prvo sodelovanje in prinaša enajst vrhunskih interpretacij, ki se postavljajo ob bok velikanom sevdaha in glasbenih izrazov sveta. Album so napovedali s prvim singlom, priredbo sevdalinke Emina. Božo in Edin se s svojim prvim skupnim albumom sprehodita po različnih regijah in državah. S skupnimi močmi brišeta glasbene meje, združujeta dalmatinske, bosanske, makedonske, turške in španske pesmi ter zvočno sporočata edinstvenost glasbe sveta. Umetnika svoje sodelovanje opisujeta kot intimno in polno pripovedi, z željo po poveličevanju že znanih pesmi. Projekt je uspešen in pušča neizbrisen pečat na glasbeni sceni bivše države, pa tudi širše.
Božo Vrećo je nedvomno eden najbolj zanimivih izvajalcev sevdaha nove dobe, njegov lirični tenor in edinstvena vizualna identiteta odmevata po svetu. Časnik The New York Times ga je opisal kot »umetnika z angelskim glasom, ki zdravi duše in odpira srca«.
Edin Karamazov se lahko v svoji karieri pohvali s sodelovanjem z glasbenimi velikani kot so Elvis Costello, Jordi Savall, Renée Fleming, Stefan Milenković in Sting.

Cene vstopnic:
parter: od 1. do 7. vrste 20 EUR, od 8. so 15. vrste 15 EUR,
balkon: 10 EUR

Naslovna fotografija: Sead Šašivarević

Nakup kart

Povezava do originalnega članka

Spols/zke zadeve
2022-10-12 21:00 (Europe/Paris) | Mali oder Narodnega doma
Spols/zke zadeve
4. ZIZ festival – dnevi mariborske alternativne gledališke produkcije

Cena vstopnice: Vstopnine ni
Spols/zke zadeve so artivističen projekt, ki se ukvarja z vprašanjem, kako se vzpostavlja spol in z njim povezano spolno nasilje. Kaj so vzroki za spolno nasilje in zakaj družba določene oblike nasilja tolerira? Gledališka predstava združuje kombinacijo videa in igre ter na humoren način prikazuje problematiko spolno normirane družbe in spolnega nasilja.
Vstopnina: prostovoljni prispevki za izvajalce
Dogodek poteka v sklopu ZIZ festivala, ki ga Kolektiv ZIZ vsako leto prireja z namenom prezentacije in preizpraševanja pozicije alternativne gledališke produkcije v Mestni občini Maribor.

Povezava do originalnega članka

Pravljična ura za otroke v Pionirski knjižnici Nova vas in Knjižnici Kamnica ob 17. uri
2022-10-13 17:00 (Europe/Paris) | pravljična soba Pionirske knjižnice Nova vas ali Knjižnice Kamnica
Pravljična ura za otroke
V četrtek, 13. oktobra 2022, ob 17. uri.
Vabljeni v pravljično sobo Pionirske knjižnice Nova vas ali Knjižnice Kamnica.

Povezava do originalnega članka

Literarni sprehod. S Sebastjanom po in o Mariboru
2022-10-13 17:00 (Europe/Paris) | pred cerkvijo sv. Alojzija na Glavnem trgu v Mariboru
Literarni sprehod
S Sebastjanom po in o Mariboru
Četrtek, 13. oktobra 2022, ob 17. uri pred cerkvijo sv. Alojzija na Glavnem trgu v Mariboru.
Sprehod je vez med romanom Toneta Partljiča Sebastjan in most in istoimenskim literarnim zemljevidom avtoric Dijane Božić in Tonje Jelen, ki je nastal v sodelovanju z Društvom za sodobno umetnost X-OP. Sprehodili se bomo po središču Maribora, Starem mostu in Lentu ter z izbranimi odlomki iz Partljičevega romana začutili Maribor skozi Sebastjanove oči.
Pot v spremstvu pesnice Tonje Jelenbo trajala približno 90 minut.

Povezava do originalnega članka

Anton Trstenjak: judovski del zgodbe / predavanje
2022-10-13 18:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Vabljeni na predavanje Borisa Hajdinjaka, direktorja Sinagoge Maribor ob razstavi Prevzetnost in pristranost narodne noše.
Med vsemi evropskimi prestolnicami je najverjetneje Praga prestolnica, ki je najbolj znana po svoji judovski zgodovini. V mestu Golema in Franza Kafke Ante Trstenjak (1894, Slamnjak –1970, Maribor) ni samo leta 1923 dokončal študij slikarstva, pač pa je tudi spoznal češko Judinjo in zobozdravnico Evgenijo Heřmann (1898, Dobrovice – 1982, Maribor) s katero se je leta 1933 poročil. A Praga je tudi mesto, ki je skupaj z bližnjim getom v Theresienstadtu eno izmed najbolj znanih prizorišč holokavsta. Zato so bili med II. svetovno vojno tako Judinja Evgenija, kot tudi njen mož Slovenec Ante Trstenjak in njun sin Poljud Mirko (1934, Praga – 1986, Ljubljana) preganjani. Evgenija in Ante sta bila tudi poslana v taborišče, ki pa sta ga oba preživela.
V predavanju bo predstavljen tako pomen Trstenjakovega zakona z Judinjo, kot tudi, kdo so bili Trstenjakovi judovski sorodniki in kakšna je bila njihova usoda v holokavstu.
Udeležba je brezplačna.

Povezava do originalnega članka

Ena od nas laže
2022-10-13 19:00 (Europe/Paris) | Mali oder Narodnega doma
Ena od nas laže
4. ZIZ festival – dnevi mariborske alternativne gledališke produkcije

Cena vstopnice: Vstopnine ni
KUD Banda Ferdamana pošilja svoje Bandine Babe, da razvozlajo lažnive skrivnosti v formi improvizacijskega gledališča. Zločin bo določen na kraju kaznivega dejanja, prav tako pa tudi storilka. Katera od njih je zmožna tako nečistega, zlohotnega, družbeno spornega, ostudnega dejanja, ki ga na začetku določi publika?
Vstopnina: prostovoljni prispevki za izvajalce
Dogodek poteka v sklopu ZIZ festivala, ki ga Kolektiv ZIZ vsako leto prireja z namenom prezentacije in preizpraševanja pozicije alternativne gledališke produkcije v Mestni občini Maribor.

Povezava do originalnega članka

Nekateri so za fejk
2022-10-13 21:00 (Europe/Paris) | Mali oder Narodnega doma
Nekateri so za fejk
4. ZIZ festival – dnevi mariborske alternativne gledališke produkcije
Cena vstopnice: Vstopnine ni
Kdaj postanejo novice fejk? Kdo si jih sploh želi? Zakaj sovražimo greh, grešnike pa povzdigujemo? Zakaj ne obstaja trg lažnih novic o sadju in zelenjavi? Avtorska predstava z razmislekom o medijih, poročanju in manipulacijah ponuja v gledališki ovoj zavit paket informacij. Občinstvo mora resnico od gnilega ločiti samo.
Vstopnina: prostovoljni prispevki za izvajalce
Dogodek poteka v sklopu ZIZ festivala, ki ga Kolektiv ZIZ vsako leto prireja z namenom prezentacije in preizpraševanja pozicije alternativne gledališke produkcije v Mestni občini Maribor.

Povezava do originalnega članka

Pravljična igralnica v Pionirski knjižnici (City) in Pionirski knjižnici Nova vas ob 10.00 uri
2022-10-14 10:00 - 12:00 (Europe/Paris) | igralnica Pionirske knjižnice v Trgovskem centru City ali igralnico Pionirske knjižnice Nova vas
Pravljična igralnica
V petek, 14. oktobra 2022, 10.00 – 12.00.
Vabljeni v igralnico Pionirske knjižnice v Trgovskem centru City ali igralnico Pionirske knjižnice Nova vas.

Povezava do originalnega članka

Slava Klavora - Spomenik
2022-10-14 20:00 (Europe/Paris) | Mali oder Narodnega doma
Slava Klavora – Spomenik
4. ZIZ festival – dnevi mariborske alternativne gledališke produkcije

Cena vstopnice: Vstopnine ni
Osrednja platforma predstave je komunistično gibanje v Mariboru, kjer gledalci pridejo v stik z mariborskimi aktivisti, kasnejšimi narodnimi heroji. Dogajanje je postavljeno v nestabilni čas poznih 30. let, ko so Jugoslavijo pretresali mednacionalni spori, v bližnji soseščini pa je že zavladal nacifašizem, ki se je leto za letom bližal Jugoslaviji.
Predstava je na letošnjem 60. Linhartovem srečanju, tekmovanju ljubiteljskih gledaliških predstav, prejela nagrado za najboljšo predstavo.
Vstopnina: prostovoljni prispevki za izvajalce
Dogodek poteka v sklopu ZIZ festivala, ki ga Kolektiv ZIZ vsako leto prireja z namenom prezentacije in preizpraševanja pozicije alternativne gledališke produkcije v Mestni občini Maribor.

Povezava do originalnega članka

Hamo & Tribute 2 Love
2022-10-14 21:00 - 23:00 (Europe/Paris) | Mc pekarna
Vstopnice:

Early Bird v MC Pekarna: 15 EUR
(RES ZA TISTE NAJBOLJ ZAGRETE IN HITRE)
Predprodaja: 18 EUR
Na dan: 22 EUR

Prepričljivi, iskreni, energični, čustveni in dinamični koncerti so eden od ključnih adutov zasedbe Hamo & Tribute 2 Love, ki nedvomno sodi v prve vrste slovenske rock glasbe. Po neuradni, živi plošči ‘The Bootleg’ je band svoj prvi studijski izdelek ‘2’ izdal leta 2013. Plošča sicer z večinoma angleškimi teksti je prinesla ‘Rožice’ in ‘Dejva bit čist bliz’ in začela več kot zgolj uspešno glasbeno in lubezensko zgodbo. Že dve leti kasneje so Hamo in druščina predstavili svoj drugi album ‘Pol’ oziroma ‘Pol S’ z ‘Gospo Magister’ in ‘Greva še mal dlje’, pomembno prelomnico pa je za skupino pomenil tretji album ‘3P’ (‘Dolgo nisva pila’, ‘Zabluzu’, ‘Vreme za lubezen’, ‘Telo’), ki so ga izdali na dan prvega (razprodanega) koncerta v Kinu Šiška v letu 2017. Pohvale kritikov so album izpostavile kot enega najbolj iskrenih glasbenih izdelkov, kar se je čutilo tudi na koncertih in v srcih njihovih obiskovalcev in oboževalcev. Album jih je upravičeno zasidral med najbolj priljubljene izvajalce na slovenskem glasbenem prizorišču, kar so Hamo & Tribute 2 Love vzeli kot izziv in leta 2019 postregli z albumom ‘4K’ (‘Pomlad’, ‘Prva vrsta’, ‘Srce ne more več’, ‘Kje gori’), najbolj razgibano ploščo zasedbe, ki je kot prva med vsemi nastala v današnji, aktualni zasedbi Hamo & Tribute 2 Love. ‘4K’ je leta 2021 dobil tudi svojo izštekano različico ‘Iz4Kani skorlajv’ (‘Lažnivec (Povej ej)’). Album, ki je bil posnet v živo v studiu, saj drugače ne bi mogel biti posnet zaradi okoliščin, v katerih je nastajal, je prinesel nov pogled zasedbe na lastno glasbo – prvinski, surov, akustičen. Medtem, ko so Hamo & Tribute 2 Love predstavljali ‘4K’ in ‘Iz4Kani skorlajv’ na koncertih po Sloveniji, pa so čisto po tiho snemali in posneli nov album ’22’, njihov peti studijski album, ki so ga na vinilu izdali 22.5.2022.
Hamo & Tribute 2 Love so v vseh letih svojega dela in lubezni do njega večkrat pokazali in dokazali, da so v živo prepričljivi, močni in … karizmatični. In da počnejo točno to, kar imajo radi in kar lubijo.
************
Povežite se s Hamom & Tribute 2 Love
Dejavnosti društva sofinancirajo Mestna občina Maribor, Urad RS za Mladino

Povezava do originalnega članka

Pank performans Kresničke
2022-10-14 22:00 - 22:30 (Europe/Paris) | Maribor center / Kulturni center Pekarna, pred grafitom Maistra (Ob železnici 16, Maribor)
Anja Bezlova in Goran Završnik s pank hitiči glasno pred Maistrom.
Kresničke sta konceptualni-pank-družbenokritični-satiričnocinični-twopeople band. Tako kot kresnice s svojo razžarjeno zadnjo platjo razsvetljujejo poletne noči nočnim vandrovcem, tako tudi Kresničke z glasbo in nekajbesednimi besedili nizata hit za hitom.
“Soseda mi najeda”, “Valuk” “Socialistič’n drek”, “Demokracija”, “Haludovo “ in “Ratas!! so zgolj najbolj všečni v množici hitov.

Kresničke sta:
Anja Bezlova
Goran Završnik
***
Vstop na ZIZ dogodke je prost. Da izvajalci ne bodo hirali, bi bilo prav prijetno, če bi jih poleg aplavza, počastili še s kakšnim evrom.
Zaželeni so prostovoljni prispevki 5-10 € oziroma po zmožnostih.

Povezava do originalnega članka

Rumi in kapitan 3+
2022-10-15 10:00 (Europe/Paris) | Mala dvorana
Rumi in kapitan 3+

Saša Pavček

Upokojeni kapitan Adrijan ima končno čas, da se odpravi na dolgo plovbo. Za posadko si izbere zvesto psičko Rumi in razvajeno mačko Abo. Trmast in godrnjav se požvižga na nasvete galeba, ki ga svari pred nevihto, in izpluje. Mirna morska gladina se kmalu spremeni v razburkane valove in kapitan krmilo prepusti neustrašni Rumi, sam pa, skupaj z mačje lenobno Abo, utone v globok sen. Nevihta jih potiska proti otoku, na katerem se skrivata pregnanca, prestrašena otroka z mačkonom Juzdahirjem.
Sprva nejevoljen kapitan ob stiku z izgubljenima otrokoma spremeni svoj nergaški pogled na svet in nenavadni skupinici nesebično pomaga.
Saša Pavček nas v otroški pesnitvi Rumi in kapitan povabi na plovbo po gladini življenjskih preizkušenj, kjer valove strahu, godrnjanja in sebičnosti premaga mirna gladina poguma, srčnosti in ljubezni.

Nakup kart

Povezava do originalnega članka
